**Podaci vezani uz natječaj za prijam u službu u Jedinstveni upravni odjel na neodređeno vrijeme na**

**radno mjesto:**

**Voditelj odsjeka ureda načelnika – 1 izvršitelj**

Javni natječaj je objavljen u Narodnim novinama br. 69/23 od 28. lipnja 2023. godine.

Opis poslova:

1. rukovodi radom Odsjeka, osigurava zakonit rad i brine za izvršavanje radnih zadataka i obveza odsjeka, osigurava i nadzire izvršavanje odluka, zaključaka i drugih akata općinskih tijela iz svoje nadležnosti
2. izrađuje prijedlog programa rada, financijskog plana te izvješće o radu odsjeka, brine o stručnom osposobljavanju i usavršavanju službenika i namještenika odsjeka, organizira zamjenu i raspored poslova u odsjeku u slučaju odsutnosti službenika, povećanja opsega poslova ili nepredviđenih poslova, predlaže plan godišnjih odmora i plan prijma za odsjek u svojoj nadležnosti, vodi postupak zbog povrede službene dužnosti
3. sastavlja prijedlog plana nabave odsjeka, priprema dokumentaciju za provođenje postupaka javne nabave (tehničke specifikacije, troškovnik, kriteriji za odabir i uvjeti izvršenja ugovora), provodi postupak jednostavne nabave za potrebe odsjeka, sastavlja prijedloge ugovora temeljem provedenih postupaka nabave u okviru nadležnosti odsjeka te prati njihovu realizaciju
4. radi na provedbi projekata financiranih iz Europskih strukturnih i investicijskih fondova
5. nadzire postupak financiranja javnih potreba sportskih, kulturnih i udruga iz ostalih društvenih područja, obavlja stručne i organizacijske poslove za osiguravanje kulturnih potreba, prosvjete, sporta, tehničke kulture i predškolskog odgoja, izrađuje programe iz djelokruga rada odsjeka, sudjeluje u kontroli na licu mjesta korisnika sredstava proračuna Općine Viškovo
6. obavlja provjeru financijske dokumentacije odsjeka, sudjeluje u izradi izjave o fiskalnoj odgovornosti
7. obavlja poslove vezane uz raspisivanje i provedbu Javnog poziva za dodjelu bespovratnih potpora poduzetnicima
8. obavlja poslove osobe imenovane za nepravilnosti
9. daje mišljenja, tumačenja i odgovore po predmetima u okviru svoje nadležnosti, prima stranke i rješava po zahtjevima istih u okviru svoje nadležnosti, po potrebi sudjeluje u radu općinskih tijela, sudjeluje u radu Upravnog vijeća Dječjeg vrtića Viškovo te izvršava naloge pročelnika koji se odnose na službu.

**Osnovna bruto plaća: 2.259,87 EUR-a**

Provjera znanja i sposobnosti:

Obuhvaća pisano testiranje, provjeru rada na računalu i intervju.

Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja. Kandidati koji ispunjavaju formalne uvjete iz oglasa bit će pozvani na pisano testiranje i provjeru rada na računalu putem e-maila navedenog na prijavi na natječaj.

Na istoj internet stranici i oglasnoj ploči objavit će se vrijeme održavanja intervjua i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada bit će pozvani na intervju putem e-maila navedenog na prijavi na natječaj.

Područje pisanog testiranja obuhvaća područje lokalne i područne (regionalne) samouprave, javna nabava, uredsko poslovanje, službenički odnosi, financiranje javnih potreba, program poticanja razvoja gospodarstva i smanjenja nezaposlenosti i prava iz sustava socijalne skrbi.

**Pravni i drugi izvori provjere znanja:**

* Zakon o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
* Zakon o kulturnim vijećima i financiranju javnih potreba u kulturi (NN br. 83/22)
* Zakon o službenicima i namještenicima u lokalnoj i područnoj (regionalnoj) samoupravi NN br. 86/08, 61/11, 4/18 i 112/19)
* Statut Općine Viškovo (“Službene novine Općine Viškovo” broj: 3/18, 2/20, 4/21 i 10/22).
* Uredba o uredskom poslovanju (NN br. 75/21)
* Pravilnik o provedbi postupaka jednostavne nabave (“Službene novine Općine Viškovo” broj: 4/17)
* Pravilnik o radu ("Službene novine Općine Viškovo“ broj: 13/19, 9/20, 15/21 i 6/23)
* Odluka o socijalnoj skrbi („Službene novine Primorsko – goranske županije“ broj: 52/11 i „Službene novine Općine Viškovo broj: 12/16, 5/17, 16/17, 2/19, 17/19, 4/20, 19/21, 7/22 i 18/22)
* Pravilnik o financiranju javnih potreba Općine Viškovo (“Službene novine Općine Viškovo” broj: 11/15 i 7/20)
* Odluka o posebnim oblicima pomoći (“Službene novine Općine Viškovo” broj: 4/22 i 18/22)
* Odluka o pravu na jednokratnu godišnju novčanu pomoć starijim osobama (“Službene novine Općine Viškovo” broj: 10/20, 12/20 i 2/23)
* Odluka o sufinanciranju redovitog programa predškolskog odgoja i obrazovanja u Općini Viškovo („Službene novine Općine Viškovo“ broj 12/18, 17/19, 7/20)
* Odluka o sufinanciranju posebnog programa predškolskog odgoja i obrazovanja u zdravstvenim ustanovama koje provode posebni program predškolskog odgoja i obrazovanja za djecu s teškoćama u razvoju („Službene novine Općine Viškovo“ broj 12/18, 17/19, 7/20)
* Odluka o uvjetima i načinu sufinanciranja djelatnosti dadilja („Službene novine Općine Viškovo“ broj 14/19, 7/20)
* Program poticanja razvoja gospodarstva i smanjenja nezaposlenosti ("Službene novine Općine Viškovo" br. 14/20, 16/21, 7/22).